Politiet fik i eftermiddags en anmeldelse omkring en spritbilist i Frederikshavn, der havde påkørt en parkeret bil. Synderen viste sig, noget overraskende, at være en 81-årig kvinde. Ifølge politiets oplysninger havde kvinden en promille på næsten 1,4. Påkørslen skete omkring Randersgade 29 i Frederikshavn, og kvinden blev efterfølgende kørt til observation. Ifølge politiets oplysninger kom ingen til skade ved uheldet.
En ældre dame blev i dag anholdt med spiritus i blodet efter at have påkørt en parkeret bil.